|  |  |  |  |  |
| --- | --- | --- | --- | --- |
| **Iestāde:**  Izglītības un zinātnes ministrija kā Eiropas Savienības fondu atbildīgā iestāde | **Dokumenta nosaukums:**  Vienas vienības izmaksu standarta likmju aprēķina un piemērošanas metodika doktoranta pētniecības izmaksu segšanai Eiropas Savienības kohēzijas politikas programmas 2021. – 2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” 1.1.1.8. pasākuma “Doktorantūras granti” īstenošanai | | | |
| **Sagatavoja:**  Struktūrfondu departaments | **Apstiprināts:**  Struktūrfondu departamenta direktores, atbildīgās iestādes vadītājas I. Sīles 18.09.2024. rīkojums Nr. 1-2e/24/266 | **Variants:**  1 | **Datums:**  18.09.2024. | **Lapaspuses:**  10 |

Latvijas Republikas

Izglītības un zinātnes ministrija

Eiropas Savienības fondu vadībā iesaistītā atbildīgā iestāde

**Vienas vienības izmaksu standarta likmes aprēķina un piemērošanas metodika doktoranta pētniecības izmaksu segšanai Eiropas Savienības kohēzijas politikas programmas 2021. – 2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā”** **1.1.1.8. pasākuma “Doktorantūras granti” īstenošanai**

****

Rīgā

2024

**I. Vispārīgie jautājumi**

1. Metodikas “Vienas vienības izmaksu standarta likmes aprēķina un piemērošanas metodika doktoranta pētniecības izmaksu segšanai Eiropas Savienības kohēzijas politikas programmas 2021. – 2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” 1.1.1.8. pasākuma “Doktorantūras granti” īstenošanai” (turpmāk – metodika) **mērķis** ir noteikt doktoranta pētniecības izmaksu vienas vienības izmaksu standarta likmes apmēru, tās aprēķinu, piemērojamos nosacījumus, sasniedzamos rezultātus un tās pamatošanu Eiropas Savienības kohēzijas politikas programmas 2021. – 2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” 1.1.1.8. pasākuma “Doktorantūras granti” (turpmāk – 1.1.1.8. pasākums) projektu īstenošanai.
2. Metodikā noteikto vienas vienības izmaksu standarta likmi (turpmāk – vienas vienības likme) piemēro 1.1.1.8. pasākuma projektu īstenošanā iesaistītie – projekta iesniedzēji[[1]](#footnote-2), kuri ar Centrālo finanšu un līgumu aģentūru (turpmāk – aģentūra) ir noslēguši vienošanos par projekta īstenošanu un projekta sadarbības partneri[[2]](#footnote-3), kuri ir noslēguši ar projekta iesniedzēju sadarbības līgumu, saskaņā ar 2023. gada 19. decembra Ministru kabineta noteikumos Nr. 811 “Eiropas Savienības kohēzijas politikas programmas 2021. – 2027. gadam 1.1.1. specifiskā atbalsta mērķa “Pētniecības un inovāciju kapacitātes stiprināšana un progresīvu tehnoloģiju ieviešana kopējā P&A sistēmā” 1.1.1.8. pasākuma “Doktorantūras granti” īstenošanas noteikumi” (turpmāk – 1.1.1.8. pasākuma MK noteikumi) noteikto.
3. Projekta ietvaros vienas vienības likme tiek piemērota **doktoranta**[[3]](#footnote-4) **pētniecības izmaksu segšanai** atbilstoši 1.1.1.8. pasākuma MK noteikumu 31.1.9. apakšpunktā noteiktajam.

**II. Normatīvā bāze un pamatojošie informācijas avoti**

1. Vienas vienības likmes noteikšanā ir izmantoti šādi normatīvie akti un informācijas avoti:
   1. Eiropas Parlamenta un Padomes 2021. gada 24. jūnija regulas (ES) Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (turpmāk – Eiropas Parlamenta un Padomes regula Nr. 2021/1060) 53. panta 3. punkta c) apakšpunkts un 55. panta 5. punkts[[4]](#footnote-5).
   2. 1.1.1.8. pasākuma MK noteikumi[[5]](#footnote-6).
   3. Finanšu ministrijas vadlīnijas Nr. 1.1. “Vadlīnijas par vienkāršoto izmaksu izmantošanas iespējām un to piemērošana Eiropas Savienības kohēzijas politikas programmas 2021.–2027.gadam ietvaros”[[6]](#footnote-7).
   4. Finanšu ministrijas vadlīnijas Nr. 1.2. “Vadlīnijas attiecināmo izmaksu noteikšanai Eiropas Savienības kohēzijas politikas programmas 2021.–2027.gada plānošanas periodā” (turpmāk – FM vadlīnijas Nr.1.2.)[[7]](#footnote-8).
   5. Darba likums[[8]](#footnote-9).
   6. Eiropas Sklodovskas-Kirī vārdā nosaukto darbību Darba programma 2023.–2025. gadam, (Eiropas Komisijas 2024. gada 17. aprīļa lēmums C(2024) 2371)[[9]](#footnote-10).
   7. Eiropas Savienības Savienības Pētniecības un inovācijas pamatprogrammas “Apvārsnis Eiropa” Marijas Sklodovskas-Kirī vārdā nosauktās programmas “Pēcdoktorantūras stipendijas” vadlīnijas granta iesniedzējam 2024. gada uzsaukumam (2024. gada 9. aprīlis. Versija 3)[[10]](#footnote-11).
   8. Eiropas Parlamenta un Padomes Regula (ES) 2021/695 (2021. gada 28. aprīlis), ar ko izveido pētniecības un inovācijas pamatprogrammu “Apvārsnis Eiropa”, nosaka tās dalības un rezultātu izplatīšanas noteikumus un atceļ Regulas (ES) Nr. 1290/2013 un (ES) Nr. 1291/2013[[11]](#footnote-12).
   9. LĒMUMS, ar ko atļauj izmantot vienreizējos maksājumus un vienības izmaksas Marijas Sklodovskas-Kirī darbībām programmas “Apvārsnis Eiropa” ietvaros[[12]](#footnote-13).

**III. Vienas vienības likmes aprēķina vispārējie principi**

1. Vienas vienības likmes aprēķins balstīts uz šādiem principiem:
   1. tas ir iepriekš **noteikts:** vienas vienības likmes piemērošanas nosacījumi ir noteikti 1.1.1.8. pasākuma MK noteikumu 31.1.9. apakšpunktā;
   2. tas ir **taisnīgs**: vienas vienības likme tiek piemērotas visos 1.1.1.8. pasākuma ietvaros īstenotos projektos;
   3. tas ir **pierādāms**: vienas vienības likmes aprēķins ir pamatots ar šīs metodikas 4. punktā minētajiem normatīvajiem aktiem un informācijas avotiem;
   4. tas ir **objektīvs**: pētniecības izmaksu vienas vienības likmes aprēķins balstās uz Eiropas Komisijas izmantotās likmes apmēru līdzīgām darbībām Eiropas Savienības pētniecības un inovāciju pamatprogrammas “Apvārsnis Eiropa” Marijas Sklodovskas-Kirī programmas “Pēcdoktorantūras stipendijas” ietvaros (turpmāk – MSCA programma “Pēcdoktorantūras stipendijas”).

**IV. Vienas vienības likmes pamatojums, apmērs un piemērošanas nosacījumi**

1. Atbilstoši Eiropas Parlamenta un Padomes regulas Nr. 2021/1060 53. panta 3. punkta c) apakšpunktam, aprēķinot vienības izmaksas, var piemērot likmes, kas izmantotas līdzīgos Eiropas Savienības finanšu instrumentos, kas finansē līdzīgas darbības, bet vienības apjoms noteikts, pamatojoties uz Eiropas Parlamenta un Padomes regulas Nr. 2021/1060 55. panta 5. punktu, kas paredz, ka personāla izmaksas saistībā ar personām, kas pie darbības strādā ar nepilnu slodzi, var aprēķināt kā fiksētu procentuālo daļu no kopējām darbaspēka bruto izmaksām atbilstoši fiksētam darba laika procentuālajam apjomam mēnesī, bez pienākuma izveidot atsevišķu darba laika reģistrēšanas sistēmu.
2. Gan MSCA programmas “Pēcdoktorantūras stipendijas”[[13]](#footnote-14), gan arī 1.1.1.8. pasākuma īstenošanai ir līdzīgs mērķis – stiprināt pētniecības cilvēkkapitāla kapacitāti. MSCA programmas “Pēcdoktorantūras stipendijas” mērķis ir veicināt izcilību, izmantojot apmācību un mobilitāti, un nodrošināt pētniekus ar jaunām prasmēm un kompetencēm, lai noteiktu pašreizējo un nākotnes izaicinājumu risinājumus. Tās **rezultātā** tiks stiprināta Eiropas cilvēkkapitāla bāze pētniecības un inovācijas jomā, nodrošinot to ar labāk apmācītiem, inovatīviem un uzņēmīgākiem pētniekiem. 1.1.1.8. pasākuma mērķis ir stiprināt tautsaimniecības izaugsmei un transformācijai nepieciešamo pētniecības un attīstības cilvēkkapitāla kapacitāti viedās specializācijas jomās un tās īstenošanas **rezultātā** palielināsies pētniecības personāla darba vietas pilna laika ekvivalenta izteiksmē, kas pēc būtības nozīmē cilvēkkapitāla potenciāla pieaugumu. Līdzīgi kā MSCA programmā “Pēcdoktorantūras stipendijas”, arī 1.1.1.8. pasākuma projektos atbalsta saņēmēji projekta īstenošanas laikā veiks pētniecisko darbu un paaugstinās savu kvalifikāciju. Līdz ar to MCSA programmas “Pēcdoktorantūras stipendijas” un 1.1.1.8. pasākuma darbības un sasniedzamais rezultāts ir līdzīgs. **Lai arī MSCA programmā “Pēcdoktorantūras stipendijas” atbalsta saņēmēji ir jaunie zinātnieki, savukārt 1.1.1.8. pasākumā doktoranti, tomēr jaunos zinātniekus un doktorantus vieno tas, ka abiem viens no pamatuzdevumiem ir pētniecības veikšana.** Pētniecība kā darbība (process) un ar to saistītās izmaksas nav atkarīgas no tā, vai to veic doktorants kā topošais pētnieks, vai arī to veic pieredzējis pētnieks. Līdz ar to pētniecības izmaksu attiecināšanas kontekstā doktorantus var pielīdzināt pēcdoktorantu līmenim. Arī jaunais doktorantūras modelis[[14]](#footnote-15) balstās uz principu, ka doktoranti ir topošie jaunie zinātnieki, partneri pētniecībā un profesionāļi, kuri sniedz būtisku ieguldījumu jaunu zināšanu radīšanā.
3. MSCA programmā “Pēcdoktorantūras stipendijas” noteiktā vienas vienības likme pētniecības, mācību un tīklošanās pasākumiem ir 1 000 *euro* mēnesī[[15]](#footnote-16), kas ietver:
   1. mācību un tīklošanās izmaksas, kas tiešā veidā saistītas ar pētnieka karjeras attīstību (tai skaitā dalība konferencēs, mācības, valodu kursi, semināri, laboratorijas materiāli, grāmatas, bibliotēku ieraksti, publikāciju izmaksas);
   2. pētījumu veikšanas izmaksas;
   3. izmaksas, kas saistītas ar vīzu iegūšanu un komandējumu izmaksas, transporta un uzturēšanās izmaksas.
4. Ņemot vērā, ka MSCA programmas “Pēcdoktorantūras stipendijas” noteiktajās vienas vienības likmē ietvertās izmaksas atbilst 1.1.1.8. pasākuma MK noteikumu 31.1.9. apakšpunktā noteiktajām pētniecības izmaksām doktorantam[[16]](#footnote-17), tad projekta ietvaros **par pamatu pētniecības izmaksu vienas vienības likmes aprēķinam** tiek izmantota MSCA programmā “Pēcdoktorantūras stipendijas” noteiktā vienas vienības izmaksu standarta likme*.*
5. MSCA programmas “Pēcdoktorantūras stipendijas” noteiktā vienas vienības likme 1000 *euro*/mēn. ir paredzēta pētniekiem, kas pētniecības pieteikumu īstenošanai velta **pilnu darba slodzi mēnesī[[17]](#footnote-18)**, bet atbilstoši 1.1.1.8. pasākuma MK noteikumu 30.1 apakšpunktam doktorantu iesaiste studiju vai zinātniski pētnieciskā darbā var tik plānota, **nepārsniedzot 50 procentu** apmēru no pilnas darba slodzes mēnesī[[18]](#footnote-19), **līdz ar to atbilstoši Eiropas Parlamenta un Padomes regulas Nr. 2021/1060 55. panta 5. punktam[[19]](#footnote-20) projekta ietvaros vienas vienības likme tiek noteikta 50 procentu apmērā no MSCA programmas “Pēcdoktorantūras stipendijas” noteiktās vienas vienības likmes**.
6. Doktoranta pētniecības izmaksu viena vienība ir doktoranta **nostrādātais** **kalendārais mēnesis** **ar noslodzi 50 procenti no pilnas darba slodzes** un vienas vienības likme ir **500 *euro*/mēnesī.**
7. Ja doktoranta slodze ir mazāka par 50 procentiem no pilnas darba slodzes, vienas vienības likmi nepiemēro un izmaksas neattiecina.

***Vienas vienības likmes piemērošanas nosacījumi***

1. Vienas vienības likme ir attiecināma un piemērojama par **nostrādāto kalendāro mēnesi** (ar nostrādātu kalendāro mēnesi šeit un turpmāk saprotama arī attaisnota, darba devēja apmaksāta prombūtne[[20]](#footnote-21)), kā arī vienas vienības likme **ir attiecināma**, ja:
   1. doktorants uzsāk darba tiesiskās attiecības (noslēdz darba līgumu) ar finansējuma saņēmēju vai sadarbības partneri līdz mēneša 15. datumam (ieskaitot);
   2. izbeidz iesaisti projektā (pārtrauc līgumu par doktorantūras granta saņemšanu) pēc mēneša 16. datuma (ieskaitot);
   3. doktoranta attaisnotā prombūtne, neskaitot ikgadējo apmaksāto atvaļinājumu, kalendārā mēneša ietvaros nepārsniedz 15 kalendārās dienas;
   4. doktorants attiecīgajā mēnesī ir bijis ikgadējā apmaksātā atvaļinājumā, neatkarīgi no tā ilguma[[21]](#footnote-22);
   5. ja grozījumi doktoranta darba līgumā, kas paredz doktoranta slodzi 50% apmērā, ir stājušies spēkā līdz mēneša 15. datumam (ieskaitot) vai grozījumi doktoranta darba līgumā, kas paredz doktoranta slodzi mazāku par 50% ir stājušies spēkā pēc 16. datuma (ieskaitot).
2. Vienas vienības likme **nav attiecināma**, ja:
   1. doktorants uzsāk darba tiesiskās attiecības (noslēdz darba līgumu) ar finansējuma saņēmēju vai sadarbības partneri pēc mēneša 16. datuma (ieskaitot);
   2. izbeidz iesaisti projektā (pārtrauc līgumu par doktorantūras granta saņemšanu) pirms mēneša 15. datuma (ieskaitot);
   3. doktoranta attaisnotā prombūtne, neskaitot ikgadējo apmaksāto atvaļinājumu, kalendārā mēneša ietvaros pārsniedz 15 kalendārās dienas;
   4. doktorantam ir izsniegta darbnespējas lapa “B” viena kalendārā mēneša ietvaros ilgāk par 15 kalendārajām dienām;
   5. ja doktoranta faktiskā nostrādātā slodze (ņemot vērā arī attaisnotu, darba devēja apmaksātu prombūtni), kas norādīta darba laika uzskaites veidlapā, ir mazāka nekā darba līgumā norādītā slodze.
   6. ja grozījumi doktoranta darba līgumā, kas paredz doktoranta slodzi 50% apmērā, ir stājušies spēkā pēc mēneša 16. datuma (ieskaitot), vai grozījumi doktoranta darba līgumā, kas paredz doktoranta slodzi mazāku par 50%, ir stājušies spēkā līdz mēneša 15. datumam (ieskaitot).
3. Doktoranta pētniecības attiecināmo izmaksu apmēra noteikšanai projekta iesniegumā un maksājuma pieprasījumā izmanto šādu vienas vienības likmes piemērošanas formulu (turpmāk – izmaksu aprēķināšanas formula):

**P = V \* m,** kur

**P** – doktoranta attiecināmo izmaksu apmērs pētniecības, mācību un tīklošanās pasākumiem projekta ietvaros;

**V –** pētniecības izmaksu vienas vienības likme, kas norādīta metodikas 11. punktā (500 *euro*);

**m** – plānoto/faktiski nostrādāto kalendāro mēnešu skaits[[22]](#footnote-23) doktoranta iesaistei projektā 1.1.1.8. pasākuma MK noteikumu 30.1. apakšpunktā noteiktās darbības īstenošanai.

***1. piemērs***

*Projekta ietvaros plānots noslēgt piecus doktorantūras grantu līgumus uz 12 mēnešiem, kur doktorantiem plānotā slodze ir 50 procentu apmērā no pilnas slodzes.*

***Kopējo attiecināmo izmaksu apmēru*** *par pētniecības, mācību un tīklošanās pasākumiem projekta iesniegumā aprēķina šādi:*

*P = (5 doktoranti \* 500 euro \* 12 mēneši) =* ***30 000 euro***

***2. piemērs***

*Finansējuma saņēmējs noslēdz darba līgumu ar doktorantu 2025. gada 20. martā, paredzot doktoranta iesaisti studiju vai zinātniski pētnieciskajā darbā no līguma noslēgšanas brīža uz divpadsmit mēnešiem (līdz 2026. gada 20. martam) 50 procentu apmērā no pilnas darba slodzes. Atbilstoši darba līgumam un darba laika uzskaitei līdz 2026. gada 17. janvārim doktoranta noslodze ir bijusi 50 procentu apmērā no pilnas darba slodzes. 2026. gada 18. janvārī tiek veikti grozījumi noslēgtajā darba līgumā (stājas spēkā parakstīšanas brīdī), paredzot doktoranta iesaisti studiju un zinātniski pētniecisko darbu atlikušajam laika posmam 40 procentu apmērā no pilnas darba slodzes.*

*Faktiski attiecināmo izmaksu aprēķina pamatojums*

*2025. gada* ***martā*** *vienas vienības likme nav attiecināma, tā kā darba līgums ir noslēgts 20. datumā, tādējādi izpildās metodikas 14.1. apakšpunktā minētais nosacījums, ka vienas vienības likme nav attiecināma, ja doktorants uzsāk darba tiesiskās attiecības (noslēdz darba līgumu) ar finansējuma saņēmēju vai sadarbības partneri pēc mēneša 16. datuma.*

*No 2025. gada* ***aprīļa līdz 2026. gada decembrim*** *(9 mēneši) atbilstoši darba līgumam un darba laika uzskaites veidlapai ir izpildīti metodikas 11. un 13. punktā noteiktie nosacījumi, līdz ar to tiek piemērota metodikas* *11. punktā noteiktā vienas vienības likme (500 euro).*

*2026. gada* ***janvārī*** *(1mēnesis)**ir izpildīts metodikas 13.5. apakšpunkta nosacījums, ka gadījumā, ja grozījumi doktoranta darba līgumā, kas paredz doktoranta slodzi mazāku par 50% ir stājušies spēkā pēc 16. datuma (ieskaitot), vienas vienības likme konkrētajā mēnesī ir attiecināma. Līdz ar janvārī tiek piemērota metodikas 11. punktā noteiktā vienas vienības likme (500 euro).*

*No 2026. gada* ***februārim līdz 2026. gada martam*** *(2 mēneši) vienas vienības likme nav attiecināma atbilstoši metodikas 12. punkta nosacījumam.*

***Kopējo attiecināmo izmaksu apmēru*** *finansējuma saņēmējam par doktoranta pētniecības, mācību un tīklošanās pasākumiem laika posmā no 2025. gada marta līdz 2026. gada martam aprēķina šādi:*

*P = 500 \* 10 mēn. =* ***5 000 euro***

***3. piemērs***

*Atbilstoši noslēgtajam darba līgumam ar doktorantu, kurā paredzēta slodze 50 procentu apmērā no pilnas slodzes, doktorants ir uzsācis darba attiecības 5. februārī. Maksājuma pieprasījumam pievienotā darba laika uzskaites veidlapa liecina par to, ka februārī un martā doktorants ir veicis darbu atbilstoši paredzētajai slodzei, savukārt 13. aprīlī doktorantam slimības dēl ir iestājusies darba nespēja (atvērta “A” lapa un pēc tam secīgi “B” lapa), kas turpinājusies līdz 22. maijam. Jūnijā doktorants ir veicis darbu atbilstoši paredzētajai slodzei, bet jūlijā doktorantam ir bijis atvaļinājums 20 darba dienas.*

*Attiecināmo izmaksu aprēķina pamatojums*

***Februārī*** *izmaksas tiek attiecinātas pilnā apmērā, tā kā ir izpildīts metodikas 13.1. apakšpunktā noteiktais nosacījums, ka likme tiek attiecināta, ja darba līgums noslēgts līdz mēneša 15. datumam.*

***Martā****izmaksas tiek attiecinātas pilnā apmērā, tā kā ir izpildīts metodikas 13. punktā noteiktais nosacījums.*

***Aprīlī*** *izmaksas netiek attiecinātas, tā kā ir izpildījies metodikas 14.3. apakšpunktā noteiktais nosacījums, ka likme netiek attiecināta, ja doktoranta attaisnotā prombūtne, neskaitot ikgadējo apmaksāto atvaļinājumu, kalendārā mēneša ietvaros pārsniedz 15 kalendārās dienas.*

***Maijā*** *izmaksas netiek attiecinātas, tā kā ir izpildījies metodikas 14.4. apakšpunktā noteiktais nosacījums, ka likme netiek attiecināta, ja doktorantam izsniegta darbnespējas lapa “B” viena kalendārā mēneša ietvaros ilgāk par 15 kalendārajām dienām.*

***Jūnijā*** *izmaksas tiek attiecinātas pilnā apmērā, tā kā ir izpildīts metodikas 13. punktā noteiktais nosacījums.*

***Jūlijā*** *izmaksas tiek attiecinātas pilnā apmērā, tā kā ir izpildīts metodikas 13.4. apakšpunktā noteiktais nosacījums.*

***Kopējo attiecināmo izmaksu apmēru*** *finansējuma saņēmējam par doktoranta pētniecības, mācību un tīklošanās pasākumiem laika posmā no februāra līdz jūlijam aprēķina šādi:*

*P = 500 \* 4 mēneši =*  ***2 000 euro***

**V. Vienas vienības izmaksu rezultāts, tā attiecināšana un iekļaušana maksājumu pieprasījumos**

1. Projekta ietvaros metodikas 11. punktā minēto likmi par pētniecības, mācību un tīklošanās pasākumiem **attiecina** atbilstoši sasniegtajam vienas vienības izmaksu rezultātam (turpmāk – rezultāts), kas ir **doktoranta nostrādāto mēnešu skaits** studiju vai zinātniski pētnieciskajā darbā atbilstoši darba līgumā paredzētajai slodzei (50 procentu apmērā no pilnas slodzes).

**Rezultāts** = nostrādāto mēnešu skaits[[23]](#footnote-24)

1. Par likmes rezultāta pamatojošiem dokumentiem uzskata doktoranta darba līgumu, kurā doktoranta slodze ir paredzēta 50 procentu apmērā no pilnas darba slodzes, darba laika uzskaites veidlapu, kā arī atskaiti par veiktajiem pētniecības, mācību un tīklošanās pasākumiem[[24]](#footnote-25).
2. Ja doktorantam ir plānota **attaisnota ilgstoša prombūtne** (piemēram, grūtniecības vai dzemdību atvaļinājums, bērna kopšanas atvaļinājums, apmaiņas studijas citā valstī u.c.), tiek veikti grozījumi doktoranta darba līgumā ar finansējuma saņēmēju vai sadarbības partneri, kas paredz, ka uz prombūtnes laiku tiek apturēta doktoranta darbība projektā, kas tiks atjaunota pēc attaisnotās ilgstošās prombūtnes laika (ja tas nepārsniedz projekta īstenošanas termiņu). Līdz ar to šajā laikā doktoranta atlīdzības izmaksas nav attiecināmas.
3. Ja doktorants **ir pārtraucis darba attiecības projektā** pirms 1.1.1.8. pasākuma MK noteikumu 30.1. apakšpunktā paredzētā termiņa un saskaņā ar finansējuma saņēmēja sadarbības iestādei sniegto atzinumu ir sasniegti uz to brīdi visi doktoranta plānotie uzdevumi un rezultāti[[25]](#footnote-26), veiktās vienas vienības izmaksas ir attiecināmas par faktiski nostrādātajiem mēnešiem. Savukārt gadījumos, kad doktorants ir pārtraucis darba attiecības projektā un saskaņā ar finansējuma saņēmēja sniegto atzinumu sadarbības iestādei nav sasniegti uz to brīdi visi doktoranta plānotie uzdevumi un rezultāti, veiktās vienas vienības izmaksas nav attiecināmas.
4. Ja doktorants ir pārtraucis darba attiecības projektā no doktoranta **neatkarīgu (nepārvaramas varas) apstākļu rezultātā** (pēkšņa darba spēju zaudēšana, ilgstoša slimība, doktoranta nāve u.c.), neatkarīgi no sasniegtajiem uzdevumiem un rezultātiem veiktās vienas vienības izmaksas ir attiecināmas par faktiski nostrādātajiem mēnešiem.
5. Vienu un to pašu izmaksu aprēķināšanas formulu (metodikas 15. punkts) pielieto, sākotnēji plānojot izmaksas projekta rezultāta sasniegšanai un īstenošanas beigās, pamatojoties uz reāli notikušajām darbībām. Tā kā plānojot projekta izmaksas, nav zināms, kāda slodze darba līgumā tiks noteikta katram atbalstāmajam doktorantam, visu doktorantu slodzi var plānot 50 procentu apmērā no pilnas darba slodzes. Maksājumi finansējuma saņēmējam notiek atbilstoši Vienošanās par projekta īstenošanunoteiktajiem nosacījumiem.
6. Likmes rezultāta un vienas vienības attiecināšanā doktoranta studiju vai zinātniski pētnieciskajam darbam ir jābūt veiktam projekta izmaksu attiecināmības periodā.
7. Finansējuma saņēmējs, iekļaujot maksājumu pieprasījumā projekta pētniecības, mācību un tīklošanās pasākumu izmaksas kā vienas vienības izmaksas, ievēro, ka maksājumu pieprasījumā iekļautās izmaksas vienam doktorantam ir 500 euro/mēnesī. Vienlaikus finansējuma saņēmēja pētniecības, mācību un tīklošanās pasākumu izmaksu apmērs projekta īstenošanas laikā viena mēneša ietvaros vienam doktorantam var atšķirties no noteiktās vienas vienības likmes. Projekta īstenotājs nodrošina, ka viena projekta īstenošanas gada ietvaros vienam doktorantam attiecinātās pētniecības, mācību un tīklošanās pasākumu izmaksu kopsumma nevar būt lielāka kā 12 mēnešu izmaksas (12 mēneši x 500 *euro*/mēnesī = 6 000 *euro)*. Gadījumā, ja viena projekta īstenošanas gada ietvaros vienam doktorantam pētniecības, mācību un tīklošanās pasākumu izmaksu kopsumma pārsniedz 12 mēnešu izmaksu kopsummu, tad finansējuma saņēmējs to daļu, kas pārsniedz 12 mēnešu izmaksu kopsummu, sedz no saviem līdzekļiem.
8. Finansējuma saņēmējs maksājumu pieprasījumam pievieno metodikas 16. punktā minētā likmes rezultāta pamatojošo dokumentu kopijas:

25.1. noslēgto darba līgumu[[26]](#footnote-27);

25.2. doktoranta darba laika uzskaites veidlapu;

25.3. atskaiti par veiktajiem pētniecības, mācību un tīklošanās pasākumiem.

1. Aģentūra, kā arī citas fondu administrēšanā un uzraudzībā iesaistītās iestādes var pieprasīt izlases veidā finansējuma saņēmējam iesniegt citus īstenoto darbību pamatojošos dokumentus, kas pamato maksājuma pieprasījumā sniegto informāciju, jo īpaši, ja ir radušās aizdomas par negodīgu rīcību maksājuma pieprasījuma sagatavošanas procesā vai, ja nepieciešams gūt pārliecību par izmaksu saistību ar konkrēto projektu. Izmaksu pamatojošie dokumenti finansējuma saņēmējam jāglabā nacionālos normatīvos aktos paredzētā kārtībā.
2. Finansējuma saņēmējs novērš dubultā finansējuma risku un nodrošina demarkāciju ar citiem līdzīgiem vai saistītiem projektiem[[27]](#footnote-28), tai skaitā, (1) izstrādājot iekšējās kontroles sistēmu (iekšējo kārtību), tajā ietver informāciju arī par dubultā finansējuma novēršanas mehānismiem[[28]](#footnote-29); (2) doktorantūras grantu saņēmēju atlases nolikumā iekļauj nosacījumus doktorantu atlasei, tai skaitā prasības granta pretendentiem, kas saņēmuši atbalstu ES fondu 2014 -2020 plānošanas perioda 8.2.2. specifiskā atbalsta mērķa “Stiprināt augstākās izglītības institūciju akadēmisko personālu stratēģiskās specializācijas jomās” (turpmāk – 8.2.2.SAM) vai Atveseļošanās fonda 5.2.1.1.i. investīcijas “Pētniecības, attīstības un konsolidācijas granti” otrās kārtas “Konsolidācijas un pārvaldības izmaiņu ieviešanas granti” (turpmāk – AF 5.2.1.1.i) ietvaros[[29]](#footnote-30); (3) līgumā ar doktorantūras granta saņēmēju ir iekļauti nosacījumi, kas novērš risku, ka atbalstu saņem persona, kas nav izpildījusi saistības 8.2.2. SAM vai 5.2.1.1.i. projektos vai, ka atbalsts atkārtoti tiek saņemts par saturiskā ziņā identiskām darbībām[[30]](#footnote-31).

**VI. Noslēguma jautājumi**

1. Metodiku pēc tās apstiprināšanas sāk piemērot par izmaksām, kas radušās pēc vienošanās par 1.1.1.8. pasākuma projekta īstenošanu noslēgšanas.
2. Ja mainās MSCA programmā “Pēcdoktorantūras stipendijas” izmantotā vienas vienības likme pētniecības, mācību un tīklošanās pasākumiem, tad Izglītības un zinātnes ministrija kā atbildīgā iestāde atbilstoši aktualizē metodiku divu mēnešu laikā pēc jaunas attiecīgās MSCA darba programmas apstiprināšanas. Aktualizēto metodiku atbildīgā iestāde publicē tīmekļvietnē esfondi.lv. Aktualizētā likme tiek piemērota ar nākamo mēnesi pēc aktualizētās metodikas publicēšanas tīmekļvietnē esfodi.lv.

1. 1.1.1.8. pasākuma MK noteikumu 18. punkts: “*Projektu iesniedzēji ir:*

   *1. Daugavpils Universitāte;*

   *2. Latvijas Kultūras akadēmija, kas projektu īsteno kopīgi ar Latvijas Mākslas akadēmiju un Jāzepa Vītola Latvijas Mūzikas akadēmiju kā sadarbības partneriem;*

   *3. Latvijas Biozinātņu un tehnoloģiju universitāte;*

   *4. Latvijas Universitāte, kas projektu īsteno kopīgi ar Banku augstskolu kā sadarbības partneri;*

   *5.. Rīgas Stradiņa universitāte, kas projektu īsteno kopīgi ar Latvijas Sporta pedagoģijas akadēmiju kā sadarbības partneri;*

   *6. Rīgas Tehniskā universitāte, kas projektu īsteno kopīgi ar Liepājas Universitāti un Rēzeknes Tehnoloģiju akadēmiju kā sadarbība partneriem*;

   *7. Ventspils Augstskola, kas projektu īsteno kopīgi ar Vidzemes Augstskolu kā sadarbības partneri*. [↑](#footnote-ref-2)
2. 1.1.1.8. pasākuma MK noteikumu 2.7. apakšpunkts: “projekta sadarbības partneris – zinātniskā institūcija vai cita augstākās izglītības institūcija, kas nodrošina doktoranta iesaisti studiju vai zinātniski pētnieciskajā darbā”. [↑](#footnote-ref-3)
3. 1.1.1.8. pasākuma MK noteikumu 2.3.apakšpunkts: “doktoranti – doktora studiju programmās studējošie un zinātnes doktora grāda pretendenti”. [↑](#footnote-ref-4)
4. <https://eur-lex.europa.eu/legal-content/LV/TXT/HTML/?uri=CELEX:32021R1060&from=LV> [↑](#footnote-ref-5)
5. [al\_a](file:///C:\Users\vesma.abizare-vagre\Documents\1_Darbs\1.1.1.8._doktorantūras%20granti\vienkāršoto%20izmaksu%20metodika\1.1.1.8%20metodikas\Pēc%20RI\precizēti%20080424\al_a) https://likumi.lv/ta/id/348534-eiropas-savienibas-kohezijas-politikas-programmas-2021-2027-gadam-1-1-1-specifiska-atbalsta-merka-petniecibas-un-inovaciju [↑](#footnote-ref-6)
6. <https://www.esfondi.lv/normativie-akti-un-dokumenti/2021-2027-planosanas-periods/vadlinijas-par-vienkarsoto-izmaksu-izmantosanas-iespejam-un-to-piemerosana-eiropas-savienibas-kohezijas-politikas-programmas-2021-2027-gadam-ietvaros> [↑](#footnote-ref-7)
7. <https://www.esfondi.lv/normativie-akti-un-dokumenti/2021-2027-planosanas-periods/vadlinijas-attiecinamo-izmaksu-noteiksanai-eiropas-savienibas-kohezijas-politikas-programmas-2021-2027-gada-planosanas-perioda?revision=1695729175> [↑](#footnote-ref-8)
8. <https://likumi.lv/ta/id/26019-darba-likums> [↑](#footnote-ref-9)
9. <https://ec.europa.eu/info/funding-tenders/opportunities/docs/2021-2027/horizon/wp-call/2023-2024/wp-2-msca-actions_horizon-2023-2024_en.pdf> [↑](#footnote-ref-10)
10. https://circabc.europa.eu/ui/group/9a4230a6-2769-4067-b136-3e238ae65fa6/library/4f0c4d21-f240-4578-b1f0-cfe860adae11/details [↑](#footnote-ref-11)
11. <https://eur-lex.europa.eu/legal-content/LV/TXT/?uri=CELEX%3A32021R0695&qid=1625467454105> [↑](#footnote-ref-12)
12. <https://ec.europa.eu/info/funding-tenders/opportunities/docs/2021-2027/horizon/guidance/unit-cost-decision_he-msca_en.pdf> [↑](#footnote-ref-13)
13. <https://ec.europa.eu/info/funding-tenders/opportunities/docs/2021-2027/horizon/wp-call/2023-2024/wp-2-msca-actions_horizon-2023-2024_en.pdf> [↑](#footnote-ref-14)
14. Konceptuālais ziņojums “Par jauna doktorantūras modeļa ieviešanu Latvijā”, MK 2020. gada 25. jūnija rīkojums Nr. 345 (<https://likumi.lv/ta/id/315685-par-konceptualo-zinojumu-par-jauna-doktoranturas-modela-ieviesanu-latvija>) [↑](#footnote-ref-15)
15. Sk. Marijas Sklodovskas-Kirī vārdā nosaukto darbību Darba programmas 2023. - 2025. gadam 117. lpp. tabulas kolonnu *"Research, training and networking contribution*" (<https://ec.europa.eu/info/funding-tenders/opportunities/docs/2021-2027/horizon/wp-call/2023-2024/wp-2-msca-actions_horizon-2023-2024_en.pdf>) [↑](#footnote-ref-16)
16. 1.1.1.8. pasākuma MK noteikumu 30.1.9. apakšpunkts: “pētniecības izmaksas doktorantam šo noteikumu 30.1. apakšpunktā minētās darbības īstenošanai, tai skaitā pētniecībai nepieciešamo materiālu iegādes, tehnoloģiju tiesību aizsardzības un ārpakalpojumu izmaksas, mācību izmaksas un tīklošanas pasākumu izmaksas, tai skaitā komandējumi, konferenču dalības maksa un iesaistes izmaksas informatīvajos pasākumos. Attiecināmais pētniecības izmaksu apmērs tiek noteikts un izmaksas tiek attiecinātas atbilstoši atbildīgās iestādes apstiprinātajai vienas vienības izmaksu metodikai, kas saskaņota ar vadošo iestādi”. *Piezīme:* 1.1.1.8. pasākumā doktoranta pētniecības izmaksās ir iekļaujamas grāmatu, datoru, iekārtu, programmatūras (pēc granta beigām paliek darba devēja īpašumā), materiālu iegādes izmaksas; izmaksas par kopēšanu, drukas pakalpojumiem, darba iesiešanu, datu plūsmu (internets, fakss, pasts, datu bāžu abonēšana); izmaksas par tulkojumiem, koriģēšanu; publikāciju publicēšanas izmaksas, kur doktorantūras granta saņēmējs ir pirmais autors (vai līdzautors, ja izmaksas ir dalītas); patenta reģistrēšanas izmaksas; izmaksas par dalību zinātniskajos pasākumos; tīklošanās pasākumu izmaksas; cilvēkstundu izmaksas (par atbalsta/ tehniskajiem darbiem, piemēram, datu sistematizāciju); kompetenču attīstības pasākumi atbilstoši pētniecības tēmai (kursi, semināri utt.); iekšzemes un ārvalstu komandējumu/ceļošanas un uzturēšanās izmaksas (aviobiļetes, transports, viesnīca), u.tml. [↑](#footnote-ref-17)
17. MSCA Darba programmā 2023. - 2025. gadam iekļautie nosacījumi paredz, ka pētnieks var būt nodarbināts arī uz mazāku slodzi, vienlaikus pētniekam vismaz 50% no sava darba laika jāvelta MSCA finansētai darbībai (<https://ec.europa.eu/info/funding-tenders/opportunities/docs/2021-2027/horizon/wp-call/2023-2024/wp-2-msca-actions_horizon-2023-2024_en.pdf>) [↑](#footnote-ref-18)
18. 1.1.1.8. pasākuma MK noteikumu 30.1. apakšpunkts: “doktorantu iesaiste studiju vai zinātniski pētnieciskajā darbā augstākās izglītības institūcijā vai projekta sadarbības partnera organizācijā vismaz 12 mēnešus, projekta ietvaros **nepārsniedzot 50 procentus** no pilnas darba slodzes.” [↑](#footnote-ref-19)
19. Eiropas Parlamenta un Padomes regulas Nr. 2021/1060 55. panta 5. punkts paredz, ka personāla izmaksas saistībā ar personām, kas pie darbības strādā ar nepilnu slodzi, var aprēķināt kā fiksētu procentuālo daļu no kopējām darbaspēka bruto izmaksām atbilstoši fiksētam darba laika procentuālajam apjomam mēnesī, bez pienākuma izveidot atsevišķu darba laika reģistrēšanas sistēmu. [↑](#footnote-ref-20)
20. Atbilstoši Darba likuma 74. panta pirmajā un sestajā daļā, 149. panta vai citos ārējos normatīvajos aktos noteiktajiem attaisnotās prombūtnes gadījumiem. [↑](#footnote-ref-21)
21. Atbilstoši Darba likuma, Augstskolu likuma un Zinātniskās darbības likuma nosacījumiem par akadēmiskajiem amatiem un atvaļinājumiem [↑](#footnote-ref-22)
22. 1.1.1.8. pasākuma MK noteikumu 30.1. apakšpunkts: “*doktorantu iesaiste studiju vai zinātniski pētnieciskajā darbā augstākās izglītības institūcijā vai projekta sadarbības partnera organizācijā* ***vismaz 12 mēnešus****, projekta ietvaros nepārsniedzot 50 procentus no pilnas darba slodzes*”. [↑](#footnote-ref-23)
23. Tiek aprēķināts summējot katra doktoranta nostrādāto mēnešu skaitu atbilstoši noteiktajai slodzei 50% apmērā, kā arī ievērojot metodikas 18., 19 un 20. punktā noteiktos attiecināmības nosacījumus. [↑](#footnote-ref-24)
24. Atskaiti par doktoranta veiktajiem pētniecības, mācību un tīklošanās pasākumiem doktorants iesniedz ik pēc sešiem mēnešiem pēc darba līguma noslēgšanas un pēc darba tiesisko attiecību izbeigšanas ar doktorantu projektā, to apstiprina atbilstoši finansējuma saņēmēja noteiktajai kārtībai. Finansējuma saņēmējs iesniedz doktorantu atskaites pie kārtējā maksājuma pieprasījuma. [↑](#footnote-ref-25)
25. Tas būs izsekojams no doktoranta iesniegtā individuālā darba plāna, kurā norādīti attiecīgie uzdevumi, rezultāti un laika grafiks, kā arī doktoranta iesniegtajiem pārskatiem par paveikto. [↑](#footnote-ref-26)
26. Noslēgto darba līgumu ar doktorantu finansējuma saņēmējs iesniedz pie pirmā maksājumu pieprasījuma, kas iesniedzams aģentūrā pēc noslēgtā darba līguma ar doktorantu. Darba līgumu ar doktorantu iesniedz atkārtoti, ja tajā veikti grozījumi. [↑](#footnote-ref-27)
27. 1.1.1.8. pasākuma MK noteikumu 37. punkts “Finansējuma saņēmējs nodrošina dubultā finansējuma neiestāšanos un pasākuma ietvaros plānotā atbalsta nepārklāšanos ar citiem valsts un ārvalstu finanšu atbalsta instrumentiem”. 1.1.1.8. pasākuma anotācijā noteikts, ka atsevišķos gadījumos doktorantam ir iespējas secīgi saņemt atbalstu 1.1.1.8. pasākumā pēc dalības 8.2.2. SAM trešās kārtas projektā vai 5.2.1.1.i. otrās kārtas projektā (nav iespējas saņemt to vienlaicīgi), ja līgumā ar doktorantu iekļautie uzdevumi atšķiras (atbalsts netiek sniegts par vieniem un tiem pašiem darbiem), kā arī ir izpildītas iepriekšējo projektu saistības. [↑](#footnote-ref-28)
28. Izvērtējot pirmo iesniegto maksājumu pieprasījumu, aģentūra izvērtē FS iesniegtās iekšējās kontroles sistēmas (iekšējās kārtības) nosacījumus attiecībā uz dubultā finansējuma riska novēršanu, kā arī, iesniedzot kārtējo maksājumu pieprasījumu, aģentūra nepieciešamības gadījumā izvērtēs konkrētā doktoranta iesaistes nosacījumus (saistības) 8.2.2. SAM vai 5.2.1.1.i. projektos. [↑](#footnote-ref-29)
29. Tiek vērtēts projektu iesniegumu atlases procesā [↑](#footnote-ref-30)
30. Tiek vērtēts projektu iesniegumu atlases procesā [↑](#footnote-ref-31)